Okresná prokuratúra Senica 
Janka Kráľa 735, 905 45 Senica 	

Sp. zn. : 1 Pv 1055/07/2205	Senica, 23.1.2012
EEČ : 2-19-3-2012

U Z N E S E N I E

Trestná vec:	obvinený XXXXX 
Prečin:	krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátor Okresnej prokuratúry Senica
Rozhodnutie:
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
-	dňa 22. novembra 2007 v čase asi o 23.30 hodine v Kútoch na XXXXX preliezol oplotenie objektu, kde vytlačil jedno z okien a vnikol do budovy, kde chcel odcudziť peniaze a prespať, pričom bol zadržaný XXXXX a XXXXX, čím nespôsobil spoločnosti XXXXX žiadnu škodu, 

-	dňa 31. mája 2007 asi o 20.00 hodine v Kútoch na XXXXX vytlačil oblok na miestnosti WC na budove, v ktorej sa nachádza bar, takto vzniknutým otvorom vnikol do budovy, kde odcudzil hotovosť vo výške 15,10 €, následne vošiel do kancelárie, kde odcudzil pamäťovú kartu DDR 400, DVD-RV značky LG model A GSA-41638, fotoaparát zn. Olympus C-100, prenosný telefón, potom vyšiel na dvor, kde sekerou poškodil nákladné vozidlá značky Avia, bez evidenčného čísla, Hyundai-H1 XXXXX, čím poškodenej spoločnosti XXXXX, spôsobil odcudzením vecí škodu vo výške 313,85 € a poškodením škodu vo výške 1 792,47 €,

Právna veta:
pretože o skutku odovzdanom na trestné stíhanie do cudziny bolo právoplatne rozhodnuté cudzozemským súdom, a to uznesením Okresného súdu v Mělníku sp. zn. 1 T 59/2010 zo dňa 06.05.2010, a toto rozhodnutie možno považovať za dostačujúce.

Odôvodnenie:
Poverený príslušník Odboru skráteného vyšetrovania v Senici uzneseniami ČVS:ORP-1592/1-OSV-SE-2007 zo dňa 23.11.2007 a ČVS:ORP-767/1-OSV-SE-2007 zo dňa 01.07.2007 začal trestné stíhanie a súčasne vzniesol obvinenie XXXXX pre pokus prečinu krádeže podľa § 14 odsek 1, § 212 odsek 2 písmeno a) Trestného zákona, prečin krádeže podľa § 212 odsek 2 písmeno a) Trestného zákona a prečin poškodzovania cudzej veci podľa § 245 odsek 1 Trestného zákona na na skutkovom základe uvedenom vo výrokovej časti uznesenia. 
Uznesením Obvodného Oddelenia PZ v Šaštíne - Strážach ČVS:ORP-1592/1-SV-SE-2007 zo dňa 14.03.2009 bolo podľa § 228 odsek 2 písmeno a) Trestného poriadku trestné stíhanie proti obv. XXXXX pre prečin krádeže podľa § 212 odsek 2 písmeno a) Trestného zákona, pokus prečinu krádeže podľa § 14 odsek 1, § 212 odsek 2 písmeno a) Trestného zákona a prečin poškodzovania cudzej veci podľa § 245 odsek 1 Trestného zákona prerušené podľa § 228 odsek 2 písmeno a) Trestného poriadku, pretože pre neprítomnosť obvineného nebolo možné vec náležite objasniť.

	Na základe žiadosti okresnej prokurátorky Okresnej prokuratúry v Senici 1 Pv 1055/07 zo dňa 13.05.2009 o prevzatie trestného stíhania proti obvinenému XXXXX pre prečin krádeže podľa § 212 odsek 2 písmeno a) Trestného zákona, pokus prečinu krádeže podľa § 14 odsek 1, § 212 odsek 2 písmeno a) Trestného zákona a prečin poškodzovania cudzej veci podľa § 245 odsek 1 Trestného zákona, česká strana rozhodla o prevzatí trestného konania v uvedenej veci. 

Uznesením Okresného súdu v Mělníku sp. zn. 1 T 59/2010 zo dňa 06.05.2010 bolo zastavené trestné stíhanie proti obv. XXXXX pre pokračujúci trestný čin krádeže podľa § 247 odsek 2 písmeno a), b) Trestného zákona, pokus prečinu krádeže podľa § 14 odsek 1, § 212 odsek 2 písmeno a) Trestného zákona platného v Českej republike sčasti dokonaného a sčasti v štádiu pokusu podľa § 8 odsek 1 Trestného zákona platného v Českej republike a trestný čin poškodzovania cudzej veci podľa § 257 odsek 1 Trestného zákona platného v Českej republike, pretože trest ku ktorému môže trestné stíhanie viesť je celkom bez významu popri treste, ktorý bol pre iný čin už obvinenému uložený. Z odôvodnenia uznesenia vyplýva, že obvinenému bol právoplatným rozsudkom Okresného súdu v XXXXX zo dňa 03.06.2009 uložený nepodmienečný trest odňatia slobody v trvaní 10 mesiacov, právoplatným trestným rozkazom Okresného súdu v Tábore zo dňa 30.07.2007 mu bol uložený podmienečný trest odňatia slobody v trvaní 5 mesiacov so skúšobnou dobou 18 mesiacov, právoplatným rozsudkom zo dňa 31.10.2008 mu bol uložený úhrnný a spoločný nepodmienečný trest odňatia slobody v trvaní 18 mesiacov a právoplatným trestným rozkazom Okresného súdu v Mělníku zo dňa 08.01.2008 mu bol uložený podmienečný trest odňatia slobody v trvaní 7 mesiacov so skúšobnou dobou 2 roky, pričom bolo právoplatným uznesením rozhodnuté, že uložený trest vykoná. Uznesenie o zastavení trestného stíhania nadobudlo právoplatnosť 18.05.2010. 

Podľa § 215 odsek 2 písmeno c) Trestného poriadku prokurátor môže zastaviť trestné stíhanie, ak o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo inom správnom delikte a toto rozhodnutie možno považovať za dostačujúce.

Vzhľadom k tomu, že obvinenému boli v Českej republike uložené viaceré tresty odňatia slobody, považujem uznesenie súdu za dostačujúce, preto som trestné stíhanie proti obvinenému XXXXX pre prečin krádeže podľa § 212 odsek 2 písmeno a) Trestného zákona, pokus prečinu krádeže podľa § 14 odsek 1, § 212 odsek 2 písmeno a) Trestného zákona a prečin poškodzovania cudzej veci podľa § 245 odsek 1 Trestného zákona podľa § 215 odsek 2 písmeno c) Trestného poriadku zastavila.  

Poučenie:
Proti tomuto uzneseniu je prípustná sťažnosť, ktorú možno podať do troch dní odo dňa jeho doručenia prostredníctvom tunajšej prokuratúry na Krajskú prokuratúru v Trnave. Včas podaná sťažnosť má odkladný účinok.

Mgr. Marián Michnica
prokurátor